கொண்டரங்கி மலை

கொண்டரங்கி மலை என்றும் அழைக்கப்படும் மல்லிகார்ஜுன சுவாமி கோயில் தென்னிந்தியாவில் தமிழ்நாட்டில் திண்டுக்கல் மாவட்டம் கொண்டரங்கி கீரனூரில் அமைந்துள்ளது. மலையின் உச்சியில் பாறையில் வெட்டப்பட்டு கட்டப்பட்ட, கோயிலுக்கு ஏறும் பக்தர்கள் சிவபெருமானின் தெய்வீக ஒப்புதலையும் ஆசீர்வாதங்களையும் பெறலாம் என்று நம்பப்படுகிறது. இங்கு ஒரு சிற்பம் சுயம்பு லிங்கத்தைக் கொண்டுள்ளது. சுயம்பு என்பது ஒரு சமசுகிருத வார்த்தையாகும். இதன் பொருள் "தானாக உருவாக்கப்பட்ட ஒன்று".

வரலாறு
மனித வாழ்க்கையின் காலம் நான்கு யுகங்களாகும் : சத்ய யுகம், திரேதா யுகம், துவாபர யுகம், கலியுகம். அந்தக் காலத்தில் கடவுளாகக் கருதப்பட்ட அதிர்வுகளின் சக்தி, தன்னைத்தானே இடித்து மறுபிறவி எடுத்து பூமியில் உயிர்களைக் கட்டியெழுப்பும் என்று சில வேதங்கள் சில குறிப்புகளைக் கொடுக்கின்றன. இந்தக் காலகட்டத்தில், காகபஜேந்திரன், கணபதி என்ற இரண்டு துறவிகள் காகமாக மீண்டும் பிறந்ததாகக் கூறுகின்றன. முந்தைய அழிவின் காரணமாக, புதிய உலகத்தை மீண்டும் உருவாக்க கடவுளின் தூதராக அவர்கள் பிறந்தனர். காகபஜேந்திர முனிவருக்காக மலையின் உச்சியில் ஒரு சிறிய குகைக் கோயில் அமைந்துள்ளது.https://kondarangihills.com/tamil/

அந்தி வேளையில் லேசான புயல் வடிவில் கடவுளை வணங்குவதற்காக புனித ககபஜேந்திரர் கோயிலுக்கு வருவார் என்று கூறப்படுகிறது. இந்த புயல் மலையின் அடிவாரத்தில் இருந்து தொடங்கி கோயிலுக்குள் நுழையும் போது முடிவடையும், இரண்டு வினாடிகள் மட்டுமே நீடிக்கும்.

கட்டிடக்கலை
கட்டமைப்புகள், கட்டிடங்கள், சிற்பங்கள் பாறைகளைத் தோண்டி கட்டப்பட்டுள்ளன. உச்சியில் ஒரு வற்றாத நீரூற்று காணப்படுகிறது. கொண்டரங்கி மலையின் உயரம் 1165.86 மீட்டர் ஆகும். கோயிலை அடைய பாறையில் வெட்டப்பட்ட படிகள் வழியே செல்லலாம். மலை உச்சியை அடைய 2 மணி நேரம் ஆகும். மழை அல்லது பலத்த காற்று வீசும் காலங்களில் மலையில் ஏறுவது அல்லது இறங்குவது கடினமான ஒன்றாகும்.  

சிறப்புகள்
ஆங்கிலேய ஆட்சியின் போது, அசல் எல்லைகளை மீட்டெடுக்க ஒரு வரைபடத்தை உருவாக்க அவர்கள் முடிவு செய்தனர். இந்த வரைபடம் சிதைந்த இடங்களைக் கண்டறிய மூன்று அணுகல் புள்ளிகளைக் கொண்டுள்ளது. மூன்று மலைகள் கொடைக்கானல் மலை, திருமலை மலை, கொண்டரங்கி மலை என்று அழைக்கப்படுகின்றன. இதை உள்ளூர்வாசிகள் மல்லிசுவர் மலைகள் என்று அழைக்கப்படுகின்றன. இந்த ஆங்கிலேய கட்டமைப்பு முக்கோண ஆய்வு என்று அழைக்கப்படுகிறது. கடுமையான நிலநடுக்கத்திற்குப் பிறகு தமிழ்நாட்டில் புதிய எல்லைகளைப் உருவாக்க இந்த ஆய்வு பயனுள்ளதாகக் கண்டறியப்பட்டது.

கொண்டரங்கியைக் குறிக்கும் வகையில், பக்தர்கள் பிரமிடு வடிவத்தில் கைகளைக் கோர்த்து பிரார்த்தனை செய்கிறார்கள்.

இந்த இடம் பெரும்பாலும் மகரிசிகளால் வெறுமையான தோலுடன் தியானம் செய்ய ஏற்ற இடமாக உள்ளது. ஒரு பகுதி பஞ்ச பாண்டவர்களால் சிவனை வழிபடுவதற்காக செதுக்கப்பட்டது. இந்த கோவிலில் சித்தர்களும் தவசிகளும் தியானம் செய்த ஒரு குகை உள்ளது. மலையடிவாரத்தில் அமைந்துள்ள மற்றொரு கோயில் கெட்டி மல்லேசுவரர் அருள்மிகு பிரம்மராம்பா கோயில் என்று அழைக்கப்படுகிறது.

கோயில் திறப்பு
பக்தர்கள் வழிபாட்டிற்காக மலையில் உள்ள கோயில் காலை 08.30 முதல் 11.30 வரை திறந்திருக்கும். பிற நேரங்களில் நடை மூடியிருக்கும். மார்கழி மாதம் அதிகாளை வேளையிலே கோயில் நடை திறந்திருக்கும். ஆனால் வழக்கமான நேரமான காலை 11.30 மணிக்கு மூடியிருக்கும். ஒவ்வொரு ஞாயிறு, அம்மாவாசை, பொளர்ணமி தினங்களில் கோயில் பிற்பகல் 01.30 மணி வரை திறந்திருக்கும்.

போக்குவரத்து
இக்கோயில் ஒட்டன்சத்திரம் தொடருந்து நிலையத்திலிருந்து மல்லிகார்ஜுன சுவாமி கோயில் சாலையில் 19 கி.மீ. தொலைவில் உள்ளது.

திருவிழா
இங்கு மிகவும் கொண்டாடப்படும் பண்டிகைகள் மகா சிவராத்திரியும் சித்ரா பௌர்ணமியும் ஆகும்.

மற்ற பண்டிகைகள் பிரதோசம், அம்மாவாசை, பௌர்ணமி. பிரதோசம் என்பது ஒவ்வொரு மாதமும் 15 நாட்களுக்குப் பிறகு நடத்தப்படும் ஒரு சிவபெருமான் பிரார்த்தனை. அம்மாவாசை என்பது இந்து சந்திர நாட்காட்டியில் ஒரு பண்டிகையாகும். இது கொண்டரங்கி மலைகளிலும் கொண்டாடப்படுகிறது. பௌர்ணமி என்பது தமிழ் இந்துக்களிடையே ஒரு பொதுவான பண்டிகையாகும். இது பாதாள உலகத்தின் இந்து கடவுளுக்கு அர்ப்பணிக்கப்பட்ட பிரார்த்தனை விழாவாகும். திங்கட்கிழமைகளில், சிறப்பு பூஜைகள் நடத்தப்படலாம்.

மேற்கோள்கள்

பகுப்பு:இந்துக் கோயில்கள்
பகுப்பு:திண்டுக்கல் மாவட்டம்